WEB-ODISSEA	Damb animositat pacienta patie Ulisses que se li piquèsse e injurièsse en sòn pròpri palai; mès, tanlèu l’ahisquèc Zèus, qu’amie era egida, comencèc a trèir des parets, ajudat de Telemac, es magnifiques armes que deishèc ena sua cramba, barrant es barrolhs; e dempús, damb refinada astúcia, li conselhèc ara sua esposa que mos treiguesse as pretendents er arc e eth blanquinós hèr damb era fin de celebrar un concors qu’auie d’èster entà nosati, ò malerosi, eth preludi deth mortalatge.